Lp Herkki Rõõm

Transpordiamet

Valge 4

11413 Tallinn 18.12.2025

**Taotlus projekteerimis- ja ehitustingimuste väljastamiseks**

Marina Minerals OÜ (registrikood 11349875) pöördub Transpordiameti poole palvega väljastada projekteerimis- ja ehitustingimused rajamaks peale ja mahasõit Siili maaüksuselt (tunnus 29202:005:0160) Kehtna-Põlma kõrvalmaanteele nr 20149 (vt lisa 1).

Ristmiku projekteerimistingimusi soovitakse seoses Marina Minerals OÜ-le väljastatud Lellapere liivakarjääri maavara kaevandamisloaga nr KL-524510 (vt Lisa 2). Suure tõenäosusega soovime ristmiku välja ehitada 2026. aastal, mil alustame ka täitematerjali väljaveoga Rail Baltica raudteetrassi ehitustöödeks. Ristmikku kasutatakse vastavalt raudteetrassi peatöövõtja vajadusele. Suure tõenäosusega realiseeritakse väikeses karjääris u 50 000 tonni maavara maksimaalselt ühe aasta jooksul, kuid suure tõenäosusega rutemgi. Eeldame tegelikuks ekspluatatsiooniajaks **3-4 kuud**, mis teeb 12 000 kuni ~17 000 tonni materjali kuus ehk 630 kuni 830 tonni päevas ehk 21 kuni 28 poolhaakelise kalluri reisi päevas.

Palume väljastada meile ristmiku ehituseks projekteerimistingimused. Juhime Transpordiameti tähelepanu asjaolule, et tegu on ajutise ristmikuga vaid kaevise väljaveo perioodiks. Soovime võimalusel ristmiku pealiskatte rajamisel kasutada asfaldi freesipuru.

Lugupidamisega,

*/ allkirjastatud digitaalselt /*

**Caspar Rüütel**

Juhatuse liige

**Marina Minerals OÜ**

Jalgpalli 21, Tallinn 11312, Estonia

**M** +372 5698 7373

**E** [caspar@minerals.ee](mailto:caspar@minerals.ee)